**Spørsmål og svar per 17.03 2021 (innhold er hentet fra kategori fagspørsmål som er kommet inn i brukerstøttekanalen for SBS)**

**Spørsmål knyttet til innhold i næringsspesifikasjon**

**Spørsmål (Oppdatert): RF-1022 ikke er med i piloten, betyr dette at piloten er avgrenset til enkeltpersonforetakene uten arbeidstakere?**

**Svar:** RF-1022 har det blitt jobbet med å få fjernet slik den er i dag, men status per februar 2021 er at dette er litt usikker om vi får til. Vi vil komme tilbake med beskjed om hvordan dere forholder dere til RF-1022 i piloten. Håpet er at pilotdeltakerne kan slippe kravet om RF-1022, men det har vi ikke fått bekreftet enda.

Oppdatert 03.03: Det er levert et forslag om at pilotdeltakere kan slippe å levere RF-1022, men at pilotdeltakere som har lønnskostnad må kunne levere RF-1022 på forespørsel ved en eventuell kontroll. Vi kommer tilbake med endelig svar i løpet av uke 10

Oppdatert 18.03: Pilotdeltakere med lønnskostnad kan slippe å levere RF-1022 i piloten. Må kunne levere tilsvarende opplysninger (avstemming) på forespørsel ved en evt. kontroll

**Spørsmål: Jeg ikke finner det nye feltet tilskuddTilInvesteringIDistriktene i beregninger for saldoavskrivninger.**

Svar: Det kan virke naturlig at man skal oppgi mottatt tilskudd her for å kunne redusere grunnlagForAvskrivningOgInntektsføring. Men det er ikke slik det er tenkt at feltet skal brukes. Dette skal være et kontrollfelt og tilskuddsbeløpet skal fremgå på driftsmiddelet over flere år (i hvert fall i fem år). På den måten kan vi ved en realisasjon fange opp ev. brudd på regelen (dvs. realisasjon innen 5 år) og bruke beløpet ifm tilbakeføringAvTilskuddTilInvesteringIDistriktene. Feltet som skal brukes for å redusere grunnlagForAvskrivningOgInntektsføring skal være offentligTilskudd.

**Spørsmål: Er det mulig å ha flere forekomster av samme post i næringsspesifikasjonen?**

Svar: Det er ikke mulig å ha flere forekomster av samme kontonummer. Dersom en innlevering har flere forekomster så vil innleveringen bli avvist med en feilkode for ID-duplikat.

**Spørsmål: Er det tillatt med flere repetisjoner av saldogrupper?**

Svar. Hovedregelen er at de kun skal finnes en samlesaldo for disse saldogruppene. Modellen støtter imidlertid flere saldogrupper, også for samlesaldoene.  
  
**Spørsmål: Datamodellen for skjermingsgrunnlag for personinntekt inneholder ikke noe element for å angi verdsettingsmetode. Betyr det at andre verdsettingsmetoder enn skattemessige verdier ikke inngår i pilot?**

Svar: Vi har ikke videreført feltet for verdsettelsesmetode men regelverket er det samme og de næringsdrivende benytter den verdien de etter reglene kan og ønsker å benytte. Grunnen til at vi ikke har tatt det med videre er at vi pr nå ikke bruker opplysningen til kontroll eller fastsetting av skatt. Og skulle vi ønske å vite hvilken verdsettelsesmetode som er brukt i enkeltsaker, så vil vi be om dette i disse sakene.

**Spørsmål: Hvis et driftsmiddel i saldogruppe.h anskaffet før 1984 med nedreGrenseForAvskrivning er solgt Hva skal innrapporteres på utgaaendeVerdi? Skal dette være redusert med nedreGrenseForAvskrivning, slik at verdi er kr 0,- eller skal den være lik nedreGrenseForAvskrivning slik at utgaaendeVerdi - nedreGrenseForAvskrivning = 0?**


Svar: Ved realisasjon av driftsmiddel i saldogruppe h skal alltid utgaaendeVerdi settes til 0, også i tilfeller med nedreGrenseForAvskrivning. Hvis ikke vil gevinst-/tapsberegningen bli feil. Og det vil også fremstå som om det fortsatt er en restverdi, noe det jo ikke er.

**Spørsmål: Vi ser av kodelisten for næringstyper i filen 2020\_naeringstype .xml at *skogbruk* ikke inngår i næringstypene. Hva er årsaken til dette? Hvilken næringstype skal vi anvende for skogbruksnæring?**

Svar: I piloten så støtter vi ikke skogbruk, og derfor har vi ikke inkludert skogbruk som et av valgene i kodelisten for næringstype. De som driver skogbruk må derfor levere i Altinn for inntektsåret 2020

**Spørsmål (NY): Hvilken verdi skal ID ha? Jeg ser i eksempelet at det i noen tilfeller er lik type. I andre tilfeller kan det se ut som en teller som økes med 1?**

**Eks:**



Svar: På hver resultatregnskap- og balansekonto så skal kontonummer brukes, se under. På nivået over (ID for Salgsinntekter, AndreDriftsinntekter mv) skal ID være 1, se under:

<salgsinntekter>

<salgsinntekt>

<id>3000</id>

<salgsinntektstype>

<salgsinntektstype>3000</salgsinntektstype>

</salgsinntektstype>

<beloep>

...

</beloep>

</salgsinntekt>

<id>1</id>

</salgsinntekter>

For alle andre IDer er kravet at de skal være unike på øverste nivå for en forekomst, men IDer på lavere nivå innenfor en forekomst kan være repeterende:

<lineaertavskrevetAnleggsmiddel>

<id>L2</id>

<objektidentifikator>

<tekst>Patent2</tekst>

</objektidentifikator>

...

<naeringsfordeling>

<id>NF1</id>

...

<gevinstOgTap>

<gevinstOgTapskontoIdentifikator>

<tekst>GTKI1</tekst>

</gevinstOgTapskontoIdentifikator>

<gevinstVedRealisasjonOgUttak>

**Spørsmål (NY): Jeg la merke til at dere har skrevet på informasjonssidene deres om piloten at næringsoppgave for billedkunstnere er med. Er det slik at de skal benytte helt den samme næringsspesifikasjonen som regnskapsplikttype 1? Og da ikke trenger å levere inn de kunstnerspesifikke postene som de har gjort tidligere?**

Svar: Billedkunstnere benytter samme informasjonsmodell som regnskapsplikttype 1. De trenger ikke spesifisere slik de tidligere måtte i RF-1242.

**Spørsmål (NY): I Næringsspesifikasjon "Spesifikasjon Resutat og Balanse" så er det punktsom heter fastEiendomSomFormuesobjekt. Har dere en beskrivelse av bruksmønster for dette ? På f eks gårdsbruk vil jo dette være likt på flere formuesobjekter ?**

Svar: fastEiendomSomFormuesobjekt erstatter feltene for gårds-, bruks- og seksjonsnummer og gateadresse i post 101 i RF-1084. Dette skal bare oppgis når formuesobjektet er en eiendom, tomt mv. Det skal ikke oppgis på andre formuesobjekter som tilhører gårdsbruket.

**Spørsmål knyttet til næringstema i skattemeldingen**

**Spørsmål (NY): Næring i skattemeldingen (skattemelding/naering/naeringsinntektMv) har feltet Kommunenummer. Vi regner med at dette er for å foreta kommunefordeling, det som tidligere ble gjort i RF-1034. Hvordan er det tenkt brukt? Kan man oppgi flere poster med samme næringsidentifikator, men forskjellig kommune? Eller må man ha én næring pr kommune? I næringsopplysningene er det ikke kommune på næringene, men det er kommune på gevinst/tap og på fordeling av avskrivning. Her er det fullt mulig å ha et driftsmiddel fordelt 100 % på en kommune, koble inn et GT-skjema som er satt på en annen kommune og sette det på en næring som rapporteres på en tredje kommune i SME. Her må vi prøve å unngå inkonsistens i dataene dere får. Hvordan løser vi dette?**

Svar: Det er korrekt at det er feltet Kommunenummer i skattemeldingen (skattemelding/naering/naeringsinntektMv) som avgjør hvilken kommune næringsinntekten og personinntekten styres mot.

I tilfeller der det bare drives en virksomhet men med "forretningssted" i flere kommuner så må man i Næringsspesifikasjonen under FordelingAvNæringsinntekt fordele skattemessigResultatForNæring per kommune med egen identifikatorForFordelingAvNæringsinntektOgPersoninntekt. Slik sett vil det fremstå som om det er flere virksomheter selv om det bare er en.

Eks. skogbruk som driver skogsdrift i to kommuner (A og B) må ha to forekomster av skattemessigResultatForNæring og identifikatorForFordelingAvNæringsinntektOgPersoninntekt.

Feltet næringsidentifikator under Næringsfordeling har ingen rolle ift kommunefordelingen. Dette feltet, sammen med kommunenummer (også under Næringsfordeling) skal være en støtte for at fordeling av gevinst og tap blir korrekt.

Og ja, det er mulig å legge inn forskjellige kommunenummer på Næringsfordeling, GevinstOgTapskonto og i skattemeldingen. Men det vil alltid være skattemeldingen som er avgjørende for hvor næringsinntekt og personinntekt styres. Vi har ikke laget noen valideringer på dette til piloten, men det er noe som kan være aktuelt for senere.

**Spørsmål om innhold i skattemeldingen**

**Spørsmål (NY): Hvilke skjema er innarbeidet i skattemeldingen**

Svar De skjemaene som nå er en del av skattemeldingen er disse:

* 1098 (ikke-utleid næringseiendom)
* 1147
* 1150
* 1159
* 1177 (beregningen av de særskilt reindrift- og jordbruksfradrag)
* 1189
* 1213

Og de som kommer fremover (etter pilot):

* 1013
* 1016
* 1070
* 1098 (utleid næringseiendom)
* 1221
* 1224 (samordning og fremføring av negativ personinntekt)
* 1246

**Spørsmål (NY): Trenger litt mer informasjon om feltene som ligger i FradragMedLoennsomhetsvurdering (altså fradragsberettigetBeloep, beloepUtenHensynTilValgtPrioritertFradragstype og fradragsberettigetBeloep).**

Svar: Typen FradragMedLoennsomhetsvurderingMv består av attributtene fradragsberettigetBeloep, beloepUtenHensynTilValgtPrioritertFradragstype og fradragsvurderingstype.

beloepUtenHensynTilValgtPrioritertFradragstype er beløpet som legges til grunn for beregningen av det skattemessige fradragsberettigede beløpet. Dette beløpet vil behandles gjennom ulike regelsett for å komme frem til den skattemessige fradragsberettigede verdien. Regler som kan påvirke her er for eksempel:

* avkortinger iht. maksgrenser,
* avkortinger iht. begrensninger på tvers av fradrag,
* lønnsomhetsvurdering mot andre fradrag eller
* andre regler / avhengigheter.

beloepUtenHensynTilValgtPrioritertFradragstype beholdes uendret ved innsending slik at løsningen kan reberegne det fradragsberettigede beløpet hvis forhold utenfor det enkelte fradraget påvirker beregningsreglene.

fradragsberettigetBeloep er beløpet som sendes til skatteberegning. Her er alle regler knyttet til fastsettingen av skatteberegningsgrunnlaget tatt hensyn til. Det fradragsberettigede beløpet legges til grunn ved beregning av skatt.

Fradragsvurderingstypen sier noe om hvilken vurdering som ligger til grunn for det fradragsberettigede beløpet. Fradragsvurderingstypene ligger som kodeliste i dokumentasjonen.

**Spørsmål (NY): Organisasjonsnummer finnes på en del poster, som for eksempel skadeforsikring (skattemelding/bankLaanOgForsikring/forsikring/skadeforsikring/skadeforsikringsselskapetsOrganisasjonsnummer/organisasjonsnummer). Ønsker dere alltid at organisasjonsnummer fylles ut der det er lagt inn, eller er det kun spesifikke poster det er nødvendig å ha dette feltet?**

Svar: Organisasjonsnummer er ikke et pliktig felt, i hvert fall ikke for skadeforsikring. Så det er valgfritt å legge dette inn. Vi ønsker selvfølgelig at dette legges inn når man oppretter kortene selv. Organisasjonsnummeret kan vi f.eks. benytte i analyser for å se om det er noen organisasjoner som har dårligere kvalitet på det de innberetter, slik at vi kan gjøre tiltak for å få dette bedret.

**Spørsmål knyttet til overføring mellom næringsspesifikasjon og skattemelding**

**Spørsmål: Hva inngår i tema samletGjeldOgFormuesobjekter i næringsspesifikasjon?**

Svar: I samletGjeldOgFormuesobjekter summeres gjeld og formue som skal overføres til Skattemeldingen. Temaet består av disse feltene:  
  
-verdiFørVerdsettingsrabattForFormuesobjekterOmfattetAvVerdsettingsrabatt  
-formuesverdiForFormuesobjekterIkkeOmfattetAvVerdsettingsrabatt  
-samletGjeld  
-verdiFørVerdsettingsrabattForFormuesobjekterOmfattetAvVerdsettingsrabattTilordnetInnehaver  
-formuesverdiForFormuesobjekterIkkeOmfattetAvVerdsettingsrabattTilordnetInnehaver  
-samletGjeldTilordnetInnehaver

Balansekontoene for eiendeler (anleggsmidler og omløpsmidler) har alle egenskapen "BalansekontoGirVerdsettingsrabatt" knyttet til seg. Verdien kan enten være "true" eller "false". Verdien er konstant og derfor ikke valgbar i XSD'en. Men den fremgår av kodelisten for resultatregnskap og balanse.

I tillegg har alle balansekontoer for eiendeler og gjeld egenskapen "overføresIkkeTilSkattemeldingen" knyttet til seg. Gyldige verdier er "true" og "false" og angir om verdien skal overføres til Skattemeldingen eller ikke.

Reglene for de enkelte feltene er slik:



**Spørsmål: Det er tre formuesverdier som skal rapporteres fra næring til skattemelding. Disse tre er igjen delt i to, innehaver og totalt. Må vi dele eller kan vi bare rapportere alt på innehaver? Vi mener at det normalt sett ikke er vanlig å gjøre en slik fordeling.**

Svar: Vi har valgt å tilby at det kan fordeles formue og gjeld fra næring mellom innehaver og ektefelle fordi vi ser at dette gjøres av enkelte i dag. Det gjøres i enda større utstrekning for lønnstakere og pensjonister (ikke-næringsdrivende), og en lik praksis på dette tenker vi kan være fornuftig. Det vil være opp til SBS å utvikle støtte for dette. Vi kommer ikke til å kreve at det finnes slik støtte.

De tre feltene for "TilordnetInnehaver" under samletGjeldOgFormuesobjekter må fastsettes av den næringsdrivende, det skal ikke angis en prosentandel. Vi har laget disse feltene for å tilby næringsdrivende en mulighet til å fordele gjeld og formue med ektefelle, selv om det skattemessig ikke vil ha noen konsekvens. Ektefeller ses samlet ved beregning av formuesskatt. En praktisk konsekvens kan imidlertid oppstå i de tilfellene der det blir formuesskatt. Da fordeles formuesskatten iht den enkelte ektefelles andel av formuesskattegrunnlaget.

Eks. Formuesskattegrunnlaget for et ektepar er på til sammen 10 000 000. I innehavers skattemelding fremgår 9 000 000 av disse, mens ektefellen har 1 000 000. Da vil formuesskatten bli fordel med 9/10 til innehaver og 1/10 til ektefelle.

Vi vet fra den gamle løsningen at enkelte næringsdrivende foretar en slik fordeling for å fordele formuesskatten jevnere seg imellom.

**Spørsmål: Hvordan løser vi samordning av personinntekt (flere næringer på samme personinntektsskjema)?**

Svar: I næringsspesifikasjonen støtter vi ikke samordning av personinntekt. Det må beregnes personinntekt for hver næringstype. I Skattemeldingen vil det heller ikke for piloten være egne felt for samordning av personinntekt. Men dette er noe vi vil lage til skattemelding 2021. Det er imidlertid mulig å overstyre feltet personinntekt i skattemelding 2020 slik at man får samordnet personinntekten likevel.

**Spørsmål: Overføring av formuesposter fra næringsspesifikasjon til skattemeldingen: For noen poster skal deler av verdien ikke regnes med som skattemessig formue (for eksempel immaterielle eiendeler - ervervet skal medregnes/egenutviklet skal ikke med). I andre tilfeller skal en annen verdi enn balanseverdi legges til grunn som skattemessig formue (for eksempel skip). Hvordan løser vi dette?**

Svar: Det er riktig at enkelte balanseverdier kan inneholde både skattepliktig og ikke-skattepliktig formuesobjekter, og at dette ikke støttes i ny modell for piloten. Modellen i pilot støtter heller ikke beregning av skattemessig formuesverdi på skip, fiskebåter mv. Det finnes to løsninger på dette i pilot:

Alternativ 1: For de balansekontoene som inneholder verdier som ikke direkte kan overføres til skattemeldingen (ikke-skattepliktig formue, skip, tom positiv saldo mv) velge at angi "true" på feltet "overføresIkkeTilSkattemeldingen". Derettes legges inn korrekte formuesverdi (før verdsettelsesrabatt) i kortet "AnnenFormueInnenforInntektsgivendeAktivitet" under "AndreForhold" i skattemeldingen. Her kan man legge inn repeterende verdier, men til piloten er det ikke mulig å angi med tekst hva slags type formue dette gjelder.

Alternativ 2: Legge inn de korrekte formuesverdiene i feltene i temaet "SamletGjeldOgFormuesobjekter" og samtidig angi at beløpet "erOverstyrt". Da vil de overstyrte beløpene bli overført til skattemeldingen.

Vi vil gjennom piloten høste erfaringer fra hvordan dette virker og etter det se på hvilke endringer vi må gjøre frem til skattemeldingen for 2021.

**Spørsmål: Jeg finner ikke støtte for to poster i tidligere i RF-1224, personer med negativ personinntekt til framføring og personer som deler personinntekt med ektefelle. Dekkes disse ikke i pilot?**

Svar: I næringsspesifikasjonen beregnes "åretsBeregnedePersoninntektFørSamordning". Dette er samlet personinntekt for virksomheten. Når beløpene flyter over til skattemeldingen, så beregnes innehavers andel ut fra prosenten som ble angitt for næringsinntekten - "andelAvSkattemessigResultatTilordnetInnehaver". Ektefelles andel har vi til piloten ikke noe automatikk på, så denne må egenfastsettes. Vi kommer til å ha validering som ser til at fordelingen blir korrekt.  
  
Når det gjelder personer som har negativ personinntekt til framføring fra tidligere år, så har vi ikke eget felt for dette til piloten, men det vil være mulig å overstyre feltet "personinntekt" i skattemeldingen slik at man kan redusere årets positive personinntekt med framførbar negativ personinntekt fra tidligere år. I tillegg er det en egen post i skattemeldingen for framførbar negativ personinntekt pr 31.12.2020. Det er i kortet "NæringsinntektMv" i skattemeldingen disse feltene ligger.

**Spørsmål: Hvordan fungerer ektefellefordelingen i skattemeldingen? Er det noe automatikk her? Altså vil det automatisk dukke opp noe i motsatte parts skattemelding dersom den andre har levert med fordeling til ektefelle?**

Svar: I piloten vil det ikke være noe automatikk på dette. Ektefelle må egenfastsette sin andel. Til skattemeldingen 2021 planlegger vi å lage en utvidet veiledning hos ektefelle, hvor denne kan godta eller avvise fordelingen. Godtas fordelingen vil beløpene legge seg inn på korrekt sted og ektefelle trenger ikke gjøre noe mer.

**Spørsmål: Tidligere var det jo slik at man kunne overføre RF-1084 og RF-1219 til skattemeldingen, og ikke til næring. Hvordan skal dette være i den nye løsningen? Er den muligheten borte? Hvilke poster skal dette eventuelt overføres til?**

Svar: Dette har vi ikke støtte for i den nye skattemeldingen. I den nye løsningen må man levere næringsspesifikasjon dersom man har anleggsmidler som avskrives eller har gevinst- og tapskonto som inntekts- eller fradragsføres. Gjelder også ved opphørt næring.  
  
**Spørsmål : For de balansekontoene som inneholder verdier som ikke direkte kan overføres til skattemeldingen (ikke-skattepliktig formue, skip, tom positiv saldo mv) skal vi angi "true" på feltet "overføresIkkeTilSkattemeldingen". Derettes legges inn korrekte formuesverdi (før verdsettelsesrabatt) i kortet "AnnenFormueInnenforInntektsgivendeAktivitet" under "AndreForhold" i skattemeldingen. Her kan man legge inn repeterende verdier, men til piloten er det ikke mulig å angi med tekst hva slags type formue dette gjelder. Vil verdien her gi verdsettelsesrabatt eller ikke? Feltet heter "verdiFoerVerdsettingsrabattForAnnenFormueInnenforInntektsgivendeAktivitet".**

Svar: Verdier som legges inn i kortet "AnnenFormueInnenforInntektsgivendeAktivitet" gis alltid verdsettelsesrabatt. Derfor viktig at verdien som legges inn er før verdsettelsesrabatten. Verdsettelsesrabatten beregnes sammen med skatteberegningen.

**Spørsmål: Ved overføring av data fra næring så er det noen generelle felt i skattemeldingen. Skal noen av disse fylles ut? Når det gjelder kommune, så kan det jo tenkes at dette er næringens kommune, men det kan jo være flere næringer i ulike kommuner osv .Dette er jo generelle felter i objektet  *EntitetMedSkattemessigeEgenskaper* men jeg er usikker på hva det er ønskelig med utfylling av data her. Det gjelder følgende felt, skattemelding: *naering/samletGjeldOgFormuesobjekterINaering.***

Svar: Det eneste feltet som vil være aktuelt er kommunenummer, der næringsvirksomhetens kommunenummer avviker fra bostedskommunen. I piloten støtter vi ikke formue i flere kommuner, så man må enten angi alt til en kommune, eller dersom næringsvirksomheten drives i bostedskommune og en annen kommune, føre formue tilhørende bostedskommunen under "AnnenFormueInnenforInntektsgivendeAktivitet" og den resterende under "SamletGjeldOgFormuesobjekter" samt angi kommunenummer. Vi kommer til å ta en vurdering av hvordan vi best løser dette med formue til skattemeldingen for senere år. Det blir dessverre litt manglende funksjonalitet på dette nå til piloten.

**Spørsmål knyttet til format  
  
Spørsmål: Det er innført bruk av to av desimaler, hvordan skal vi avrunde for å unngå differanser?**

Svar: Alminnelige avrundingsregler gjelder. Det innføres også et slingringsmonn på avvik. Vi aksepterer inntil -/+ 10 kr i differanser på summer.

**Spørsmål knyttet til roller/rettigheter/tilganger**

**Spørsmål: Hvilke roller er nødvendige å ha i Altinn for å kunne hente og levere SME for en annen bruker?**

Svar: Per nå støtter vi rollene "skatteforhold for privatpersoner" (A0282) og "begrenset signeringsrettighet" (SISKD). I piloten skal vi i tillegg støtte regnskapsfører med begrenset signeringsrettighet (A0239). Akkurat nå er det en feil i Altinn som gjør at kall på den sistnevnte rollen feiler. Feilretting skal komme i mars leveransen til Altinn den 22.3.

**Spørsmål knyttet til nye tjenester**

**Spørsmål: Neste år skal vi kunne hente ned fjorårsverdier, dvs fastsatte næringsdata for året før. Hvilket xsd-format vil bli brukt til dette, altså xsd for det året det ble levert eller for det året man nå er i og henter ned?**

Svar: Det vi helt sikkert kommer til å tilby (det er jo i teorien tilgjengelig nå) er å hente ut fjorårets verdier på fjorårets format (det vil være akkurat det dere sendte inn dersom Skatteetaten ikke har gjort noen endringer - er det gjort endringer vil de komme på samme format som om dere hadde sendt det inn selv). Vi har snakket om å gjøre en utvidelse i tjenesten hvor dere henter ut gjeldende fastsetting og inkludere et flagg som forteller om gjeldende fastsetting har vært kilde for skatteoppgjør (da kan dere se når og hva som er lagt til grunn på skatteoppgjørstidspunktet).

Vi vurderer følgende, men er langt fra sikre på om det blir en realitet: Lage et nytt dokument som blir som et utkast-næringsopplysninger å regne hvor vi implementerer logikk for å ta fjorårets  utgående verdier og sette som inngående, og så langt vi klare gi et "startgrunnlag" for årets næringsopplysninger.

.